Publication: Magyar Közlöny
Issue: MK-2010-172 (Year: 2010, Number: 172)
Era: contemporary
Section: 1. Az Ötv. 33/C. § (2) bekezdése szerint a bíróság eljárása során a polgári perrendtartásról szóló 1952. évi III. törvény
Paragraph Index: 1085

5. A kereset benyújtására az Ötv. a képviselõ-testületet hatalmazza fel. Az Ötv. 111. §-a megfelelõ értelmezése alapján a perben nem a Pp. XX. fejezetének rendelkezéseit kell alkalmazni. Nem vonatkozik így e perekre a Pp. 335/A. §-ában fogalt korlátozás, mely szerint a felperes a keresetét legkésõbb az elsõ tárgyaláson [141. § (1) bekezdés] változtathatja meg. A Pp. 146. § (1) bekezdésére tekintettel a perben a felperes képviselõ-testület a keresetét az elsõ fokú ítélet hozatalát megelõzõ tárgyalás berekesztéséig megváltoztathatja, értelemszerûen e változásnak a polgármesteri tisztség megszüntetése tárgykörén belül kell maradnia. A kereset megváltoztatását írásban kell benyújtani, vagy jegyzõkönyvbe kell mondani. A kereset „ura” azonban a képviselõ-testület, annak megváltoztatásáról, kiterjesztésérõl a jogi képviselõ, illetve a képviselõ-testület törvényes képviseletét ellátó személy önállóan nem dönthet. A képviselõ-testület ilyen irányú döntéséhez is minõsített többségre van szükség. Az Ötv. ugyan nem sorolja fel az át nem ruházható hatáskörök között a keresetindítást és adott esetben a keresetváltoztatás tárgyában való döntést, de az, hogy ahhoz a képviselõ-testület (és nem más szerv) minõsített többséggel hozott határozatát követeli meg, nem teszi lehetõvé más szerv vagy személy ilyen irányú döntését. V. Mindezek alapján a jogegységi tanács a Bsz. 29. § (1) bekezdés a) pontja és 32. § (4) bekezdése értelmében a rendelkezõ rész szerint határozott. Budapest, 2010. október 25. Dr. Baka András s. k,. a jogegységi tanács elnöke Dr. Patyi András s. k., Bauer Jánosné dr. s. k., elõadó bíró bíró Dr. Kozma György s. k., Dr. Buzinkay Zoltán s. k., bíró bíró IX. Ha tá ro za tok Tá ra

Source: https://magyarkozlony.hu/hivatalos-lapok/7fc1f0a2dd2efe55a1877e1f4c0fe24ec242f01b/dokumentumok/28f7853484cc198922e043ac248d029c13f372e9/letoltes